李鵬飛，cbe，jp，人稱「飛哥」，係香港商界及政界知名人士。佢祖籍山東，喺日佔煙臺出世。佢做過立法會同行政局議員，亦做過第九、十屆港區全國人大代表。佢係自由黨第一屆主席，不過喺2004年退黨。曾經主持香港有線電視財經資訊台節目《飛常政經》、香港電台電視部節目《議事論事》，同now財經台嘅時事節目《大鳴大放》，喺2018年7月宣布退休，唔再主持節目。